Biastofili

Biastofili (av gresk: biastes, «voldtekt» + philia), også kalt raptofili (av latin: rapere, «å tilrane seg») og parafilisk voldtekt, er en parafili der seksuell opphisselse oppstår som en reaksjon på, eller er avhengig av, å overfalle en person uten samtykke, spesielt en fremmed. Enkelte oppslagsverk benytter disse benevnelsene som synonymer, mens andre skiller ut raptofili som selve opphisselsen av å voldta offeret. Kilden til den seksuelle opphisselsen er voldtektofferets voldsomme motstand, og parafilien regnes derfor som en form for sadomasochisme.

Under navnet parafilisk voldtekt (Paraphilic Rapism) ble parafilien i 1986 foreslått og forkastet som en psykiatrisk diagnose i DSM-III-R. Under det pågående arbeidet med DSM-5, er den blitt foreslått som diagnose under navnet Paraphilic Coercive Disorder.American Psychiatric Association: DSM-5 Development. Proposed Revision: Paraphilic Coercive Disorder, oppdatert 14. oktober 2010, besøkt 1. oktober 2011 Forslaget er blitt kritisert på bakgrunn av problemene med å skille mellom parafiliske og andre voldtektsforbrytere på en troverdig måte, og på grunn av måten denne diagnosen har blitt brukt av det amerikanske rettsvesenet under navnet Paraphilia NOS: nonconsent uten noen faglig basis i psykiatrien.

Referanser
Blackburn 1993, side 87

Corsini 2001, side 109
Corsini 2001, side 692

Flora 2001, side 91

Hickey 2003, side 347

Frances 2010

Holmes 2001, side 247

Zander 2008 

Litteratur

Kategori:Parafilier
Kategori:Seksualforbrytelser
Kategori:Seksuelle funksjonsforstyrrelser